
Nyilvános ajánlattételi felhívás 

önkormányzati ingatlan értékesítésére


1. Előzmények
1.1 Bajánsenye Község Önkormányzata (9944 Bajánsenye, Vörösmarty u. 13/A., a továbbiakban: Ajánlatkérő) a 71/2026. (X.27.) számú képviselő-testületi határozat alapján a jelen pályázati felhívásban foglalt feltételek keretei között értékesítésre meghirdeti a tulajdonában álló Bajánsenye 460 hrsz-ú, természetben a 9944 Bajánsenye, Vörösmarty u. 25. szám alatti lakóház, udvar, gazdasági épület megnevezésű ingatlant.
1.2 Az ingatlan értékesítése nyilvános versenytárgyaláson történik, oly módon, hogy a pályázónak a nyilvános versenytárgyalást megelőzően írásos ajánlatot kell tennie. A versenytárgyaláson történik a lezárt borítékban benyújtott írásos ajánlatok bontása. A bontást követően az ajánlatok felolvasásra kerülnek, és több érvényes ajánlat esetén licitre kerül sor. A licitet a legmagasabb összegű ajánlatot adó pályázó nyeri, így kerül sor a nyertes pályázó kihirdetésére. 

2. Az ingatlan adatai
	címe:
	Bajánsenye belterület 460.hrsz.

	természetben:
	9944 Bajánsenye, Vörösmarty u. 25.

	megnevezése
	kivett lakóház, udvar, gazdasági épület

	ingatlan területe:
	960 m2

	hasznos alapterület:
	98 m2


 
3. Értékesítési információk
A minimum ajánlati ár: 70 millió forint. 
Az ingatlanról értékbecslés készült, mely a minimális ajánlati ár alapjául szolgált. Az ingatlan kb. 5 éve nem lakott. Az Önkormányzat az értékesítést megelőzően az áram, a víz- és a gáz visszakötésről gondoskodott. 
A pályázó az ingatlan vételárát írásos ajánlatában egy összegben köteles megjelölni. A versenytárgyaláson az írásos ajánlatok bontását, felolvasását követően, több érvényes ajánlat esetén  licitre kerül sor. A licit a legmagasabb összegű ajánlatról indul, és a licitben kizárólag az a pályázó vehet részt, aki előzőleg nyújtott be érvényes írásos ajánlatot. 

4. Az ajánlattételi eljáráson való részvétel feltételei:
Az írásos ajánlat formai és tartalmi követelményei:
Az ajánlatot tartalmazó borítékon az alábbi hivatkozást kell feltüntetni: „Pályázati ajánlat önkormányzati ingatlan megvételére – Bajánsenye, Vörösmarty u. 25. 2026. TILOS felbontani az előírt időpont előtt! ”


A benyújtott pályázatnak érvényességi kellékként tartalmaznia kell:
a. a pályázó nevét, címét;
b. a pályázó postai, elektronikus és telefon elérhetőségeit;
c. a vételárat;
d. a pályázati kiírásban foglalt valamennyi feltétel és tájékoztatás megismeréséről, tudomásul vételéről és elfogadásáról szóló nyilatkozatot.

Az ingatlanról készült értékbecslés, valamint maga az ingatlan is előre egyeztetett időpontban megtekinthető. A megtekintésért, valamint az ingatlannal kapcsolatos további információkért felelős személy: Pappné Babaics Éva polgármester, telefon: 06-30/520-5849.

5. Az ajánlat benyújtása
Az ajánlat beérkezési határideje: 2026. november 13. (péntek) 12:00 óra.
A beérkezési határidőn túl érkező ajánlat érvénytelen.
A pályázó a pályázatot zárt borítékban egy eredeti példányban magyar nyelven terjesztheti elő érvényesen postai úton, vagy személyesen az Őriszentpéteri Közös Önkormányzati Hivatal Bajánsenyei Kirendeltségén – 9944 Bajánsenye, Vörösmarty u. 13/A. címen. A postai úton előterjeszteni kívánt pályázat esetén a Pályázó kockázata, hogy a pályázat határidőben beérkezzen.
 
6. A versenytárgyalás
6.1 A versenytárgyalás helye és időpontja: Őriszentpéteri Közös Önkormányzati Hivatal Bajánsenyei Kirendeltsége (9944 Bajánsenye, Vörösmarty u. 13/A.) Polgármesteri iroda 
2026. november 17. (kedd) 13:00 óra
6.2 Az ajánlatok bontása a versenytárgyaláson történik, melyen az ajánlatkérő és a pályázók (pályázók törvényes képviselője vagy teljes bizonyító erejű magánokiratba foglalt meghatalmazottja) lehetnek jelen.
6.3 A versenytárgyalásról jegyzőkönyv készül.
6.4 A nyertes pályázóval történő szerződéskötés határideje a versenytárgyalást követő 15 nap. 

Az ajánlattételi felhívás Bajánsenye Község Önkormányzata hirdetőtábláján, az Önkormányzat honlapján, valamint a Bajánsenye község facebook oldalán kerül meghirdetésre. 
 
Vonatkozó jogszabályok:
1. A nemzeti vagyonról szóló 2011. évi CXCVI. törvény 
„13. § (1) Törvényben, valamint a helyi önkormányzat tulajdonában álló nemzeti vagyon tekintetében törvényben vagy a helyi önkormányzat rendeletében meghatározott értékhatár feletti nemzeti vagyon tulajdonjogát átruházni – ha törvény kivételt nem tesz – csak versenyeztetés útján, az összességében legelőnyösebb ajánlatot tevő részére, a szolgáltatás és ellenszolgáltatás értékarányosságával lehet.
14. § (2) Helyi önkormányzat tulajdonában lévő ingatlan értékesítése esetén – a (3)–(4) bekezdésben foglalt kivétellel – az államot minden más jogosultat megelőző elővásárlási jog illeti meg. Ezen jogosultság az államot osztott tulajdon esetén az épület tulajdonosának a földre, illetve a föld tulajdonosának az épületre fennálló elővásárlási jogát megelőzően illeti meg.”

2. Bajánsenye Község Önkormányzata Képviselőtestületének az önkormányzat vagyonáról, és a vagyongazdálkodás szabályairól szóló 9/2007. (V. 30.) önkormányzati rendelete 

Bajánsenye, 2026.10.27.

